
Abstract 


While indexing S. Todutá's manuscripts during the summer of 1991 when the foundation 
bearing his name was established there were many works found that have been unknown to date and 
among these, six unnamed short pieces for piano. 

The current paper explores the technical approach of the dodecaphonic compositions in the Six 
pieces by Sigismund Todutá. 


Cu ocazia inventarierii manuscriselor Maestrului Todutá in perioada de 
început a existenţei Fundaţiei ce-i poartă numele (vara 1991) au fost găsite mai 
multe lucrări până atunci necunoscute, printre care şi şase lucrări scurte pentru pian 
fără titlu. Acestea au fost inventariate cu titlul Șase piese pentru pian şi publicate în 
1999 sun îngrijirea lui Dan Voiculescu în volumul al doilea de Lucrări pianistice de 
Sigismund Todutá, datate cu aproximaţie „cca. 190”. Deja în momentul inventarierii 
s-a putut constata că era vorba nu doar de o lucrare până atunci necunoscută ci, mai 
mult decât atât, de o orientare stilistică de care nimeni nu ar fi presupus că s-ar fi 
aflat vreodată în sfera de preocupări a Maestrului. Este vorba de abordarea tehnicii 
serial-dodecafonice specifice şcolii vieneze din prima jumătate a secolului 20, 
reprezentată in principal de Arnold Schônberg, Anton von Webern si Alban Berg. 
Din câte se ştie până acum. Maestrul nu a lucrat în această tehnică nici înainte, nici 
după 1960, astfel încât aceste miniaturi pianistice reprezintă un unicat destul de 
enigmatic în ansamblul creației sale. 

În cele ce urmează, încercăm să surprindem în cele Șase piese de Sigismund 
Todutá câteva aspecte tehnice în mânuirea compoziției dodecafonice. 

Manuscrisul fără titlu conţine şase miniaturi, numerotate de la 1 la 6, lipsind 
atât un titlu generic, cât şi titluri separate pentru piesele componente. Conceperea 
unui ciclu în şase piese scurte ne duce cu gândul la unele lucrări preseriale de 
Schónberg, Sechs Stücke für Orchester (1911) op. 6 sau Sechs Bagatellen für 
Streichquartett (1913) op. 9 de Webern, iar brevitatea pieselor componente 
aminteşte nu doar de opera omnia a lui Webern, ci si de cele cinci piese pentru 
orchestră op. 16 (1909), respectiv pentru pian op. 23 (1920-1923) de Schónberg. 

La baza ciclului se află o singură serie (O) cu recurenta ei (R), inversarea (I) 
şi recurenta inversárii (RI), fără transpozitii: 

Ex. | 

Seria se poate divide in patru tronsoane a cáte trei sunete, delimitate de 
intervalul tertei mari (x), tertei mici (y) şi secundei mari (z1, z2), particularitate ce 
va avea unele repercursiuni asupra elaborárii discursului muzical, in special asupra 
parametrului armonic. 

Primele douá piese — nr. 1 /mprovvisando, fárá indicatie metronomicá si nr. 2 
numai cu indicație metronomicá J=92-96 — au, sub raportul valorificării celor patru 
stări ale seriei, un aspect expozițional, chiar didactic-metodic. Astfel, nr. 1 se rezumă 
la original (O) şi recurenţă (R), iar nr. 2 la inversare (I) şi inversarea recurentei (RI). 
Nr. 3 (Vivo, rigorosamente in tempo) este cea mai scurtă, dra şi cea mai riguros 
construită piesă a ciclului, apelând la simetrii de tip webernian si, asemenea unei 
sinteze, la toate cele patru stări ale seriei. Cu nr. 4 (Rubato, recitando) si nr. 5 
(Largo, molto rubato)se restituie fluiditatea (senza misura) a tempoului, iar piesa de 
incheiere (Allegro strepitoso, J=96) apelează, la fel ca nr. 2 si nr. 3, la un tempo 
foarte ferm şi la încadrarea în măsuri. Fiecare dintre cele şase piese promovează o 
formă clară, mai liberă în desfăşurarea de tip rubato, mai severă in cele de tip giusto. 
Ca atare rezultă următoarea macro-structură a ciclului: 


Ex. 2 
Nr. 1 Nr. 2 Nr. 3 Nr. 4 Nr.5 Nr. 6 

O+R I+RI O, R, I, RI O,R,LRI O,R,LRI O,R,I,RI 

rubato giusto giusto rubato rubato giusto 

A AIB A Al A Al A b coda A Av A Av B 
(tristrofic) (bistrofic) (bistrofic) (bistrofic) (bistrofic) (tristrofic) 
(8+8) (10+10) (6+6+6+1) 
(Barform) (Barform) 

După cum se ştie, una dintre regulile de bază ale tehnicii dodecafonice 
priveşte interdicția repetării unui sunet înaintea derulării integrale a seriei. Motivația 
teoretică ce însoţeşte această regulă are în vedere faptul că repetarea înainte de 
vreme a unui sunet i-ar putea conferi o greutate specifică mai mare, în comparaţie cu 
celelalte sunete ale seriei, şi astfel, şi-ar putea adjudeca rolul tonicii de odinioară. Or 
tehnica dodecafonică tocmai urmăreşte negarea a tot ce ar putea aduce amite de 
tonalitate, de functionalism traditional. Singurul care a respectat cu stricteţe acest 
principiu a fost Anton von Webern. Schônberg însuşi a admis şi folosit repetări de 
sunete sub diferite forme: 


— formule motivice de mai multe sunete şi repetarea lor quasi ostinatá: 
Ga AOL guasi 


Ex. 3 Frau Elizabeth Sprague Coolidge gewidmet 8 | 


III. Streichquartett : 


Alle Rete vorhehalten 
Al rights reserved I 


Arnold Schoenberg, Op. 30 
(1874 - 1951) 


Moderato d=too 
1 2 4 


3 


I Geige 
IL Geige 


Bratsche 


Violoncello 

— pedale ritmizate, alcătuite din unul sau mai multe sunete: 


Ex. 4 Schönberg, Suita pentru pian op. 25(1921/1923), partea a 4-a 


` Intermezzo 


Lat 15M dl ha. ل‎ 
FALF GENE UMS. لوا "کات‎ pe tese dh 
Ri Wee ml a ee  ے تہ‎ 


— tril şi tremolo: 


Ex. 5 Schónberg, Suita pentru pian op. .25, partea 1, Preludiu 


MÀ.‏ — سس ہہ 
e HI] it E e A. LU i‏ 

— repetarea loco a unui sunet de mai multe ori, înaintea intonării sunetului 
următor din serie:! 


Preludiu i 


6 Schónberg, Suita, pentru pian op. 25, partea 1, 


[| 
EE ding TEC 


1 - 

D E E 

Imm O RN 1 ET O 一 

Ultimele două aspecte (ex. 5 şi 6) generează, în creația lui Schônberg (mai 
putin în cea a lui Berg) impresia unui moft, a unui tic nervos, menit să „tragă de 
serie”, să frâneze un pic înşiruirea prea rapidă a clor 12 sunete. Printre multe altele, 
şi această particularitate stilistică i-a atras lui Schônberg admonestarea severă a lui 
Pierre Boulez, atunci când afirmă: ,,...Formulele de arpegiu, tremolo-urile şi sunetele 
repetate, care sună atât de îngrozitor de gol şi care merită, vezi Doamne, epitetul de 
<calitate a doua>”? Boulez îi atestă doar lui Webern meritul de a fi adevăratul 
beneficiar al descoperirii lui Schônberg, întrucât doar acesta a intuit şi aplicat cu 
rigurozitate gramatica adecvată gândirii serial-dodecafonice. Caracteristic pentru 
limbajul webernian sunt o gamă variată de simetrii, ca de pildă în Variatiunile 
pentru pian op. 27, lucrare pe care Sigismund Todutá a analizat-o, poate chiar în 
perioada în acre a compus aceste şase miniaturi. 


' În paranteză fie spus că, mie personal, nu-mi pare convingătoare această argumentatie. Repetári de 
genul celor menţionate nu favorizează totuşi unele sunete în detrimentul altora? 

* Boulez, Pierre: Schônberg ist tot (1952), în: Anhaltspunkte Essays, Bărenreiter Kassel, Deutscher 
Taschenbuchverlag Miinchen, 1979, pag. 293. 

VARIATIONEN 


Ext 


I 


Sehr mäßig d.- ca 40 Anton Webern, Op. 27 
Jm 3 


dia 


e Sd CE 


te 2 


Spiritul şi chiar litera acestei pagini vor primi o replică în piesa a treia din 
ciclul celor şase miniaturi. 

Ca profesor de compoziţie, Sigismund Todutá obişnuia să privească analitic 
orice partitură. Cu siguranţă că a observat manierismele schânbergiene incriminate 
de Boulez, întrucât în cele şase miniaturi seriale nu apar nici tremolo-uri, nici sunete 
repetate similare exemplelor 5 şi 6. În schimb, autorul recurge la repetări de gen 
ostinato precum şi la diferite forme de pedale ritmizate, particularități stilistice 
întâlnite şi în lucrările neseriale de Todutá.' 

Nr. 1. Strofa A expune monodic de două ori seria în O (a). Ultimele trei 
sunete rămân pe loc şi formează în planul superior o pedală ritmizată (b). Planul 
inferior acumulează succesiv şi în sens descendent din nou seria O. Fiecare dintre 
cele două segmente ale pedalei cumulative din planul inferior se încheie cu 
»punctuatii finale”, sinteza verticală a câte patru sunete din O. Strofa Av urmează 
acelaşi traseu constructiv ca şi strofa precedentă, în sensul de expunere monodic 


' Exemplificárile audio provin din înregistrarea primei audiții absolute din 17 mai 1993, la pian: 
Gerda Tiirk. 

serială, de data aceasta în recurenţă. Urmează apoi cele două planuri de pedale. 
Ultima punctuație finală delimitează strofa Av şi pregăteşte culminatia de la 
începutul strofei B, o sinteză verticală prin suprapunerea formelor R (planul 
superior) şi O (planul inferior). Este o piesă ne-tematică, de atmosferă, în care 
ritmica liberă şi pedalele tip ison sugerează aderente folclorice. 

Nr. 2. Prima strofă expune pe două planuri o singură formă a seriei, 
inversarea. Planul inferior acumulează treptat sunetele inversării, mai întâi câte două 
într-o nuanță medie (mf, poco f), apoi cele două sunete plus un al treilea din serie in 
ff, pe ultima optime a măsurii. Planul superior evoluează sub forma unui ostinato 
ritmic preluând, asemenea unui ecou în ppp, sunetele intonate în planul inferior. 
Seria se extinde astfel pe 12 măsuri, recurenta inversării apărând abia în măsura a 
patra a strofei Al. Planul superior urmează o traiectorie ascendentă, din registrul 
mediu în cel supraacut. Întreaga piesă de 8 plus 8 măsuri reuşeşte să extindă cele 
două forme ale seriei (I şi RI) in asa fel încât sã nu fie necesară repetarea uneia 
dintre formele ei. Din serie sunt decupate tronsoanele a câte trei sunete (mini- 
clustere), rezultând practic o desfăşurare muzicală bazată aproape în exclusivitate pe 
secunde alăturate. 

Nr. 3 poate fi privită ca fiind un „studiu de stil”, o replică la începutul 
variatiunilor op. 27 de Webern. Nu doar grafica, ci şi modul de elaborare prin 
simetrii în oglindă pledează pentru faptul că autorul a experimentat aici cu rigorile 
weberniene ale serialismului. Spre deosebire de Webern însă, unde prima parte a 
variatiunilor se înscrie constant în metrul de 3/16, Todutá operează cu un „metru 
variabil” (Boris Blancher), conceput ca şir de 5, 4, 3, 4, 5 saisprezecimi şi recurenta 
lor (Str. I), respectiv ca sir de 2, 3, 4, 5, 6 saisprezecimi şi recurenta lor (Str. II). 
Rezultatul este în ambele cazuri un ritm non-retrogradabil. Valoarea centrală, față de 
care cele două şiruri se află în raport de recurenţă, este pauza de şaisprezecimi — una 
în strofa A, două în strofa Al, În stofa A, până şi dinamica adoptă reversibilitatea: ff 
pp ff, aspect care în strofa a doua este mai putin aplicat. Similar piesei precedente, si 
aici sunt decupate din serie tronsoanele a câte trei sunete, punându-se în valoare 
secundele mici şi mari ale seriei. Între cele două strofe există un raport de inversare, 
în sensul utilizării pe două planuri mai întâi superpozitia O-R si I-RI, iar apoi 
superpozitia inversată R-O si RIHI. 

Se ştie că Sigismund Todutá a manifestat în toată creația sa în permanență o 
înclinație spre construcţie, spre detalii atent elaborate. Cu siguranţă că ne aflăm cu 
această piesă în fata celei mai comprimate şi severe construcții din toată creația 
Maestrului, chiar dacă această rigoare se manifestă pe un teren care, în fond, i-a fost 
străin. Originalitatea Maestrului s-a manifestat oricum mai convingător în afara 
terenului serial webernian. 

Nr. 4. O strofă quasi introductivă (A) se constituie din două segmente, 
ambele finalizate cu repetări percusive ale seriei în I şi RI şi legate între ele în baza a 
două sunete comune (re bemol — mi bemol). Strofa B se înscrie în indicatia 
recitando, planul inferior rostind câte două silabe de recitativ, întrerupte de cascade 
violente de secunde alăturate. Piesa se încheie cu o codă în ppp, în care se succed, 
pornind din registrul grav spre acut, cele 12 sunete ale recurentei, grupate câte două, 
cu excepţia primului şi a ultimului sunet. 

Nr. 5. Piesa bistrofică nr. 5 se pare că l-a mulţumit pe autor mai mult decât 
celelalte, deoarece a reluat-o cca. 15 ani mai târziu cu mici corecturi, în vederea 
publicării ei sub titlul de Terzinen în volumul Rumánische Klavierminiaturen fiir 

Kinder und Jugendliche (Miniaturi româneşti pentru pian, pentru copii şi tineri) la 
Editura Peters din Leipzig (1976), sub îngrijirea lui Liviu Comes. Pornind de la 
acest titlu al culegerii, am preluat sugestia de a vorbi în acest referat de şase 
„miniaturi”, în loc de „piese”. Compoziţia este o monodie acompaniată, succesiunea 
rândurilor melodice sugerând deja în această primă redactare o afinitate cu titlul de 
mai târziu, care sugerează rimele specifice terzinelor italiene. Un caz similar (dar nu 
legat de dodecafonie) se mai întâlneşte în prima parte (Eterofonia) a oratoriului 
Mioriţa (1956/1968), unde repriza întreagă nu este altceva decât recurenta primei 
strofe (cor de bărbaţi + orchestră). În cea de a doua strofă (B), melopeea este 
încredințată vocii basului. Planul acompaniamentului armonic se realizează prin 
clustere de trei sunete ţinute (A), respectiv prin comentarii ritmizate de patru sunete 
(B). 

Nr. 6. Este o mini-toccată la două voci, axată în principal pe RI în vocea 
basului. Câte patru sunete formează un ostinato ritmico-melodic extins pe şase 
măsuri (6+6+6), în timp ce planul superior valorifică toate cele patru stări ale seriei. 
Opţiunea pentru forma de bar A — Al — B se sprijină pe construcția motivicá 
asemănătoare a primelor două strofe (discant motiv sincopat, reluat în Al în 
inversare liberă). Ultima măsură, ca lărgire exterioară, aduce totalul cromatic în 
distribuţia cea mai strânsă cu putinţă — un cluster pe clapele albe şi negre ale 
pianului cu rol de „punctuație finală”. 

Cele şase miniaturi serial-dodecafonice con alcune licenze reprezintă un 
moment singular în creația lui Sigismund Todutá unde — credem — a studiat la 
concret, în ce măsură această tehnică i-ar putea servi în creația proprie şi/sau dacă 
este cazul să familiarizeze studenții clasei sale de compoziţie cu această orientare 
stilistică. Faptul, că în ambele ipoteze a răspuns în sinea lui cu nu, este expresia unei 
negări fără echivoc adresată dodecafoniei. 

Șase piese pentru pian 


Sigismund Todutá 

staceato sempre 

